ТЕХНИЧЕСКА СПЕЦИФИКАЦИЯ;

Обект: Реконструкция и рехабилитация на път KNL 3180 /ІІІ-107 Рила – Рилски манастир км 13+336/ - Падала, км 5+390 - 6+430 /вътрешна улична мрежа/

ОПИСАНИЕ НА НАСТОЯЩАТА ОБЩЕСТВЕНА ПОРЪЧКА

1. Спецификацията е предназначена да поясни и развие изискванията по изпълнение на строителните работи, които са предмет на договора за строителство.
2. Предмет на настоящата процедура е извършване на Строително монтажни работи (СМР) за обект: Реконструкция и рехабилитация на път KNL 3180 /ІІІ-107 Рила – Рилски манастир км 13+336/ - Падала, км 5+390 - 6+430 /вътрешна улична мрежа/;
3. Място за изпълнение на обекта: Мястото за изпълнение на поръчката е вътрешни улици в с. Падала, Община Рила, Област Кюстендил, Република България.
4. Информация за обществената поръчка:
	1. Настоящата поръчка има за цел да се извършат необходимите инвестиции в общинската пътна инфраструктура на с. Падала, с оглед постигане на съвременни изисквания за качество на средата за живот. Тази цел обосновава в икономически и социален аспект ефективността от осъществяване на инвестицията за обект: Реконструкция и рехабилитация на пътната мрежа в с. Падала и Община Рила.
	2. По настоящем селските райони в страната са обхванати от една продължаваща вече десетилетие тенденция на упадък, обхващаща всички сфери на живот и водеща до това че селските райони не само не са привлекателни за инвестиции, но и се превръщат в непредпочитано място за живеене. Качеството на техническите услуги в тези райони се е влошило през годините на прехода поради недостатъчните инвестиции в развитието на тази инфраструктура. Това води до влошаване качеството на живота, застрашава способността на селските райони да задържат своето население и да привличат инвестиции, необходими за тяхното развитие. Тази тенденция характерна за общото развитие на селските общини е валидна и за община Рила.
	3. Община Рила е разположена на територия от 361 кв.км, представляваща 11,83 % от територията на Кюстендилска област (3 051 кв.км.), докато общинските пътища и тези от републиканската мрежа представляват около 3,04 % от общата дължина на пътната мрежа на територията на административната област. Този дисбаланс е породен от планинския релеф и малкото населени места, които да бъдат обхванати от пътната мрежа. Основната пътна артерия, която преминава през територията на община Рила е път Рила-Рилски манастир. Той пресича общината и осъществява връзка с общинския център чрез четвъртокласен път с дължина 5,390 км. Обект: „Реконструкция и рехабилитация на път KNL 3180 /ІІІ-107 Рила – Рилски манастир км 13+336/ - Падала, км 5+390 - 6+430 /вътрешна улична мрежа/“ е пряко свързан с път ІІІ-107 Рила – Рилски манастир /км 13+336/ - Падала.

ПРЕДВИДЕНИ ЗА ИЗПЪЛНЕНИЕ СТРОИТЕЛНО-МОНТАЖНИ РАБОТИ

1. Обема на предвидените СМР е изчерпателно определен по вид и количество в работния/технически проект.
2. Дейностите, предмет на строително монтажните работи включват следните етапи:
	1. Разрушителни дейности. Демонтаж на съществуващата еластична ограда, фрезоване, натоварване и извозване на съществуващата асфалтова настилка, разваляне на малки съоръжения и др./;
	2. Земно-изкопни дейности . Изкопи с различна степен на трудност в различни по структура почви, натоварване и извозване на излишният изкоп.
	3. Изграждане на малки пътни съоръжения. Тук влизат всички стомано-бетонни дейности и свързаните с тях земно-изкопни и насипни работи, т. е. Изграждане на цялата отводнителна система на пътя.
	4. Насипни дейности. Доставка, полагане, уплътняване и профилиране на различни по структура инертни материали до достигане на проектния габарит и проектната нивелета на земната основа.
	5. Пътни дейности. Изпълнение на пътната основа до достигане на проектната нивелета на ниво долен пласт асфалтова настилка, полагане на пътни бордюри и бетонови улей.
	6. Асфалтови дейности, риголи и банкети. Полагане на битумизиран, неплътен и плътен асфалтобетон и битумен разлив, доставка, полагане, уплътняване и профилиране на инертни матирали за банкети и риголи и полагане на бетон за банкети.
	7. Довършителни дейности . Подробно описание на предвидените СМР са дадени в приложените КС към работния проект и обяснителните записки към тях.

ПРИЛОЖИМО ЗАКОНОДАТЕЛСТВО И ДОКУМЕНТИ

1. При изпълнение на инвестицията следва да съблюдава спазването на изискванията на:
	1. Закона за обществените поръчки и подзаконовите нормативни актове по неговото прилагане;
	2. Закон за устройство на територията и подзаконовите нормативни актове по неговото прилагане;
	3. Европейското законодателство и други.
	4. БДС - Български държавен стандарт, или еквивалентен;
	5. Наредба № 4 от 21.05.2001 г. за обхвата и съдържанието на инвестиционните проекти;
	6. Наредба № 3 от 31.07.2003 г. за съставяне на актове и протоколи по време на строителството;
	7. Наредба № 1 от 30.07.2003 г. за номенклатурата на видовете строежи;
	8. Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи;
	9. План за безопасни и здравословни условия на труд (ПБЗУТ);
	10. Безопасност, хигиена на труда и противопожарна охрана (БХТППО);
	11. Наредба за контрол и приемане на бетонни и стоманобетонни конструкции;
2. За всички упоменати в т. 1 изисквания може да се прилага и техен еквивалент и/или тяхно изменение при спазване разпоредбите на действащото законодателство.

КОНТРОЛ НА СТРОИТЕЛНИТЕ РАБОТИ

1. Проверка и измерване на работите:Качеството и количеството на изпълнените работи, може да бъде проверявано във всеки един момент. Когато това не може да стане с помощта на Изпълнителя, се определя срок за привличане на външни специалисти. В този случай, разходите са изцяло за сметка на Изпълнителя.
2. Изпълнителя е длъжен да спазва всички норми, стандарти и спецификации относими към обекта на инвестицията, действащи към момента на реализацията му, в най малко следните сфери:
	1. Опазване на околната среда;
	2. Безопасност на труда;
	3. Пожарна и аварийна безопасност;
	4. Спазване на правилата и нормите по време на строителството;

НАЛИЧНА ДОКУМЕНТАЦИЯ

Възложителят предоставя на изпълнителя всички документи, данни и информация, необходими за изпълнението на строително-монтажните работи.

ПРИЕМАНЕ НА ИЗПЪЛНЕНИТЕ РАБОТИ ОТ ВЪЗЛОЖИТЕЛЯ

Приемането на извършените дейности и СМР се извършва съгласно действащото законодателство.